Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
31 ส.ค. 2560

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง 3.13 จุด (-0.19%) ปิดภาคเช้าที่ 1,610.21 จุด ด้วยมูลค่าการซื้อขาย 21,952.29 ล้านบาท
Most Positive Impact: BAY (+0.37 จุด), TOP (+0.25 จุด), IRPC (+0.21 จุด)
Most Negative Impact: PTT (-1.73 จุด), KBANK (-0.96 จุด), AOT (-0.72 จุด)
แนวโน้มตลาดบ่าย
การขึ้นเครื่องหมาย XD ของ PTT PTTGC และ RATCH แม้ว่าจะกดดัน SET Index รวมประมาณ 3.3 จุด แต่ SET ลงตอบรับเรื่องการขึ้นเครื่องหมาย XD น้อยมาก ดัชนีเปิดตัวติดลบไปเพียง 1.81 จุดเท่านั้น เพราะฉะนั้นการปรับลดลงของ SET Index ในช่วงเช้ากว่า 3 จุด น่าจะเกิดจากแรงกดดันของการขายทำกำไรมากกว่า
แรงขายทำกำไรในยุคนี้จะทำให้ราคาหุ้นและ SET ต้องเกิดความผันผวนสูง โดยในช่วง 2 วันที่ผ่านมาจะเห็นบัญชีซื้อขายเพื่อบริษัทหลักทรัพย์เข้าซื้อสุทธิใน 2 วันที่ผ่านมาสะสมกว่า 4.37 พันล้านบาท ส่วนใหญ่น่าจะเป็นการทำธุรกรรมผ่าน Block Trade จะเห็นได้จากสถานะคงค้างใน Single Stocks Futures พุ่งขึ้นมาอีก 7% สู่ระดับ 1.53 ล้านสัญญา การส่งคำสั่งขายทำกำไรจะนำมาซึ่งการปิดสัญญา และจะส่งผลต่อเนื่องมายังตัวหุ้นอ้างอิงใน SET
ทั้งนี้นักลงทุนไม่ควรตื่นตระหนกต่อความผันผวนดังกล่าวมากนัก จังหวะที่ราคาหุ้นมีการปรับลดลง หรือ SET Index ลงต่ำกว่า 1,608 จุด จะเป็นโอกาสในการเข้าเก็บสะสมอีกครั้ง เพราะเมื่อดัชนีผันผวนในกรอบ 1,600 – 1,615 จุดไปได้ซักพักหนึ่ง คาดว่านักลงทุนทั้งในและต่างประเทศส่วนใหญ่จะเริ่มเข้าซื้อต่ออีกครั้ง จากความคาดหวังเศรษฐกิจไทยครึ่งหลังของปีจะดีต่อเนื่องจากครึ่งแรก
กลุ่มหุ้นที่ควรสะสมเพิ่มคือ Big Cap ใน SET50 Index ที่ Upside เปิดกว้าง KS Research เลือกหุ้นที่น่าสนใจในชุดหุ้นดังกล่าว BANPU BDMS BEM BJC BLA KTB PTTEP SCC
หุ้นเก็งกำไรระยะสั้น: JWD เป้าหมายทำกำไรที่ 11.80 บาทตัดขาดทุนที่ 10.50 บาท
Alternative Trading:
SET50 Futures: รอ Long รอบใหม่ที่ 1,025 จุด เพื่อเป้าหมายทำกำไรที่ 1,040 จุด